Մոսկվայում գործում են բազմաթիվ գիշերային հաստատություններ՝ ակումբներ, բարեր, ռեստորաններ, վարյետեներ։ Օրինակ, «Աֆիշա» կայքի տեղեկությունների համաձայն՝ մայրաքաղաքում հաշվվում է առնվազն 400 ակումբ[161]: Հիմնական հաստատությունները կենտրոնացված են Բուլվարնոե օղակի ներսում, Տվերսկայա փողոցի երկայնքով, Օստոժենկայի, Նոր Արբատի, Կուտուզովսկի պողոտայի շրջանում և այլն։